بجلی کی وزارت
ملک میں آکسیجن پاور پلانٹس کو 24 گھنٹے بجلی سپلائی کو یقینی بنانے کے لئے بجلی کی وزارت نے جرأتمندانہ اقدامات کئے
نئی دہلی 12مئی2021: اس وقت جبکہ ملک میں کورونا کی دوسری لہر آئی ہوئی ہے اورآکسیجن کی ڈیمانڈمیں زبردست اضافہ ہوچکا ہے، بجلی کی وزارت نے کچھ ایسے جرأتمندانہ اقدامات کئے ہیں کہ جن کے ذریعہ آکسیجن پلانٹس کو بجلی کی سپلائی میں کسی طرح کی رکاوٹ نہ ہو۔ بجلی کی وزارت 73 بڑے شناخت کردہ آکسیجن پلانٹس کے لئے بجلی کی سپلائی کی نگرانی کررہی ہے جن میں سے 13 آکسیجن پلانٹس این سی آر کے خطہ کو آکسیجن سپلائی کرتے ہیں۔ یہ جرأتمندانہ اقدامات حسب ذیل ہیں:
- بجلی کے سکریٹری کے ذریعہ روزانہ جائزہ: تمام ایسے پلانٹوں کو بجلی سپلائی کا روزانہ جائزہ بجلی کی وزارت کےسکریٹری اور ریاستوں کے توانائی سکریٹریوں، سی ایم ڈی، پی او ایس او سی او کے ذریعہ کیا جاتا ہے۔ یومیہ جائزہ کے دوران آکسیجن پلانٹس کو 24 گھنٹے بجلی سپلائی سے متعلق امور پر گفتگو ہوتی ہے اور ریاستی ڈسکامس جنہیں پی او ایس او سی او اور سنٹرل الیکٹریسٹی اتھارٹی کی مدد حاصل ہوتی ہے، کے ذریعہ اقدامات وضع کئے جاتے ہیں اوران پر عمل کیا جاتا ہے۔
- کنٹرول روم کا راؤنڈ دی کلاک  آپریشن:اصلاحی حکمت عملی کے تحت آر ای سی لمیٹڈ میں 24 گھنٹے کام کرنے والا آکسیجن پلانٹ کنٹرول روم  اورایک انٹرنل کنٹرول گروپ قائم کیا گیا ہے، جس کا مقصد آکسیجن منصوبہ کے نوڈل افسران کے ساتھ کام کرتے ہوئے ان پلانٹس کے لئے 24 گھنٹےبجلی کی سپلائی کو یقینی بنانا ہے۔ اگرسپلائی میں کوئی خلل واقع ہوتا ہے تو پاور سسٹم آپریشن کارپوریشن  اس صوتحال کاجائزہ لیتا ہے اور تفصیل کے ساتھ احتیاطی مشورے جاری کئے جاتے ہیں۔
- 24 گھنٹےبجلی سپلائی یقینی بنانے کے لئے احتیاطی اقدامات: احتیاطی قدم کے طور پر ریاستوں کو یہ مشورہ دیا جاتا ہے کہ ان پلانٹس تک بجلی پہنچائےجانے کےلئے بہترطور طریقے اپنائے جائیں۔ ان میں آکسیجن پلانٹس کو بجلی سپلائی کرنے والے فیڈرس کو علیحدہ کرنا بھی شامل ہے۔ ان اقدامات میں ہماچل پردیش کے بروتی والا پلانٹ اور کیرالہ کے کیرالہ مینرل اینڈ میٹل پلانٹ کی ریلیز کی دوبارہ سیٹنگ، اور سلیقی  کے آکسیجن پلانٹ کے لئے زیر زمین 132 کلو واٹ کے کیبل کا بچھانا شامل ہیں۔
- بجلی کی سپلائی اور طبی اقدامات کی گرمجوشانہ عمل آوری کا ٹیکنیکل آڈٹ :پاورسسٹم آپریشن کارپوریشن  کو اس بات کی بھی ذمہ داری دی گئی ہے کہ وہ ہر آکسیجن پلانٹ خاص طور پر وہ جو این سی آر کو آکسیجن سپلائی کررہے ہیں ، ان کا ٹیکنیکل آڈٹ کرے۔ اس آڈٹ میں بجلی کی سپلائی کی نوعیت بجلی سپلائی کا وسیلہ ،متبادل انتظامات کی دستیابی وغیرہ شامل ہیں۔ آڈٹ رپورٹ میں بجلی کی سپلائی کے لئے مختصر مدتی اقدامات کے ساتھ طویل مدتی اقدامات بھی شامل ہیں۔اب تک دہلی اور این سی آر کو آکسیجن سپلائی کرنے والے 13 پلانٹس کاآڈٹ ہوچکا ہے۔
- ان آڈٹ رپورٹس کی بنیاد پر بجلی کی وزارت نے ہماچل پردیش، اتراکھنڈ، کیرالہ، ہریانہ، جھارکھنڈ اور اترپردیش کی حکومتوں کو ایک خط لکھ کر ان اصلاحی اقدامات کی طرف اشارہ کیا ہے جو بجلی کی مسلسل سپلائی کے لئے ان کی سرکاری کمپنیوں کی طرف سے کیا جاناچاہئے۔ ڈی وی سی کو بھی ایک خط لکھا گیا ہے جس میں آکسیجن کی فیکٹریوں کو بجلی سپلائی کرنے والے ذیلی اسٹیشنوں کی دیکھ بھال کے لئے ہدایت دی گئی ہے۔
- اس کے علاوہ 20 مزید فیکٹریوں کابھی آڈٹ کیا جاچکا ہے اوراس کے نتائج سے فوری ضروری ایکشن کےلئے متعلقہ ریاستی حکومتوں کو آگاہ کردیا گیا ہے۔ باقی فیکٹریوں کی آڈٹ آئندہ 7 دنوں کے اندر مکمل ہوجائیں گے۔
بجلی کی وزارت کے مذکورہ بالا سرگرم اوربھرپور طریقہ کار اور ریاستی حکومتوں کی طرف سے کئے گئے اقدامات نے نہ صرف بے رکاوٹ بجلی کی سپلائی کو یقینی بنایا ہے بلکہ آکسیجن تیار کرنے والے طبقے کو ان سرگرم اقدامات کے بارے میں حساس بنیا ہے جن کے ذریعہ بجلی کی مسلسل سپلائی برقرار رکھی جاسکے۔ اس کثیر رخی حکمت عملی نے اس بات کو یقینی بنایا ہے کہ آکسیجن فیکٹریوں میں بھر پور پیمانہ پر آکسیجن پیدا کی جائے اور اس میں قیمتی وقت بھی برباد ہونے سے بچ جائے۔